 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ኣብዪ ኣሕመድ ሽልማት ኖቤል ሰላም ተቐቢሉ 10 ታሕሳስ 2019 ምንጪ ስእሊ, Nobel PrizeYoutube ቀዳማይ ሚኒስተር ኣብዪ ኣሕመድ ሎሚ ሰሉስ ኣብ ኦስሎ ተረኺቡ ናይ ኖቢል ሰላም ሽልማቱ ተቐቢሉ ኣደመንበር ኮሚተ ሽልማት ኖቤል ሰላም በሪት ረይስ አንደርሰን ኣብቲ ስነስርዓት ኣብ ዘስምዓቶ ቃል ቀዳማይ ሚኒስተር ኣብዪ ብዘመዝገቦም ሰለስተ ቀንዲ ነጥብታት ተዓዋቲ ኖቤል ሰላም 2019 ክኸውን ከም ዝተመረጸ ኣፍሊጣ ንሳተን ድማ ቀዳማይ ሚኒስተር ኣብዪ ብፍላይ ነቲ ኣብ መንጎ ኢትዮጵያን ኤርትራን ንዓመታት ዝጸንሐ ምስሕሓብ ብሰላማዊ መገዲ ንምፍታሕ ብዘርኣዮ ተበግሶ ኣብ ኢትዮጵያ ኣብ ህንጸት ደሞክራሲ ብዝተጻወቶ ተራን ኣብ ኢትዮጵያ ኣብ ቐርኒ ኣፍሪቃ ምርግጋዕ ንምምጻእ ክመጽእ ብዝተጻወቶ ተራ ምዃኑ እታ ኣደመንበር ገሊጻ ቀዳማይ ሚኒስተር ኣብዪ ነቲ ሽልማት ድሕሪ ምቕባሉ ኣብ ዘስምዖ ቃል ኮሚተ ኖቤል ኖርወይ ኣብ መንጎ ኢትዮጵያን ኤርትራን ሰላም ንምስፋን ዝወሰዶ ስጉምቲ ኣብ ግምት ብምእታው ነቲ ሽልማት ስለዝሃቦ ዝተሰምዖ ሓጎስ ገሊጹ ንሱ ወሲኹ ነቲ ሽልማት ብስም ኢትዮጵያውያንን ኤርትራውያንን ብፍላይ ድማ ነቶም ምእንቲ ሰላም ዝኸበረ ዋጋ ዝኸፈሉ ኩሎም ከምኡውን ኣብቲ ዕርቀ-ሰላም መሻርኽተይ ብጻይ ፕረዚደንት ኢሳይያስ ኣፈወርቂ ወኪለ እቕበል ኣለኹ ኢሉ ቀዳማይ ሚኒስትር ኣብዪ ኣሕመድ ሽልማት ኖቤል ሰላም 2019 ተዓዊቱ ኤርትራውያን ንዶክተር ኣብዪ ንዝሸለመት ኮሚተ ኖቤል ተቓውሞኦም ኣስሚዖም ሎሚ ኣብ ቅድሜኹም ደው ኢለ ብዛዕባ ሰላም ክዛረብ ዝኸኣልኩ ብዕድል እዩ ዝበለ እቲ ቀዳማይ ሚኒስተር ኣብ ኲናት ኢትዮ ኤርትራ ኣብ ግንባር ተሰሊፉ ንኣዕናውነት ኲናት ብዓይኑ ምርኣዩ ገሊጹ ኣብ ባድመ ናይ ሬድዮ ኦፕሬተር ኮይኑ ዝተሳተፈሉ ጉጅለ ንሒደት ደቓይቕ እልይ ኢሉ ድሕሪ ምምላሱ ኣባላቱ ምሉእ ብምሉእ ምምዋቶም ተዛሪቡ ኲናት ንክፉኣት ንተረርትን ንጨካናትን እዩ ዝበለ እቲ ቀዳማይ ሚኒስተር በታ መዓልቲ ብዂናት ዝሰኣኖም ብጾቱ ሎሚውን ከም ዝዝክሮም ሓቢሩ ኣሸሓት ወትሃደራትን ንጹሃንን በዚ ኲናት ሞይቶም እዮም ብምባል ብወገን ኢትዮጵያን ኤርትራን ዝበጽሐ ሰብኣዊ ዕንወት ገሊጹ ኢትዮጵያን ኤርትራን ኣብ ኣይ ኲናት ኣይ ሰላም ኩነታት ንኽልተ ዓሰርተ ዓመታት ኣብ ዝጸንሓሉ ስድራቤታት ተበታቲነን ምጽንሐን ዝፍለጥ እዩ ቅድሚ 18 ኣዋርሕ ቀዳማይ ሚኒስተር ኣብ ዝኾነሉ እዋን ኣብ መንጎ ኢትዮጵያን ኤርትራን ሰላም ምምጻእ ከም ዝከኣል ሓያል እምነት ከም ዝነበሮን ፕረዚደንት ኢሳይያስውን እቲ እምነቱ ከም ዝነበሮ ተዛሪቡ ኣብዪ ኣሕመድ ሽልማት ኖቤል ብምውሳዱ ሰልፊ መግለጺ ሓጎስ ተኻይዱ ፕረዚደንት ኢሳይያስ ካብ ሽልማት ኖቤል-ሰላም ንምንታይ ተጓንዩ? 